Descobreix la supercomputació (HPC) | BSC-CNS
Descobreix la supercomputació (HPC)
La Computació d’Altes Prestacions (HPC) i la indústria
Moltes empreses utilitzen actualment l’HPC com una part essencial de la seva estratègia empresarial. La computació d’altes prestacions les pot ajudar a dissenyar nous productes, optimitzar els processos de fabricació i entrega, resoldre els problemes de producció, extreure dades i simular processos per tal de ser més competitius, rendibles i ecològics.
Això s’aconsegueix aplicant cicles de càlcul per resoldre els problemes de la manera més ràpida possible: un problema que pot trigar dies a solucionar-se en un ordinador portàtil es pot resoldre en uns pocs minuts en un supercomputador.
Quins sectors industrials utilitzen actualment l’HPC?
Biociències: descobriment de fàrmacs, detecció i prevenció de malalties
Enginyeria assistida per ordinador (CAE): disseny mecànic i proves
Enginyeria química: procés i disseny molecular
Creació de contingut digital (DCC): gràfics assistits per ordinador en els mitjans de comunicació
Economia/finances: anàlisi de riscos financers
Disseny electrònic (EDA): disseny i verificació de components electrònics
Geoenginyeria: modelatge de l’exploració de gas i petroli